АДВОКАТ ЕВРАЗИЯ-1 АРНАСЫН СОТҚА БЕРДІ
"АДВОКАТ ЕВРАЗИЯ-1 АРНАСЫН СОТҚА БЕРДІ" | "https://abai.kz/post/43156"
TITLE: АДВОКАТ ЕВРАЗИЯ-1 АРНАСЫН СОТҚА БЕРДІ
URL: https://abai.kz/post/43156
META: "АДВОКАТ ЕВРАЗИЯ-1 АРНАСЫН СОТҚА БЕРДІ" | "https://abai.kz/post/43156"
DATE: 16.05.2016
AUTHOR(s): Абай-Ақпарат
TOTAL WORDS: 129
TEXT: Қарағандылық адвокат Нұрхан Жұмабеков бүгін Алматының Бостандық  аудандық сотына "Еуразия" бірінші арнасына" тиесілі "Еуразия+ОРТ"  компаниясының үстінен шағым түсірді. Шағымға арнаның жүргізушісі Аймира Шаукентаеваның жер мәселесі  бойынша митингтерді өткізген адамдарға "ақша төленгені" туралы  мәлімдемесі себеп болған. 2016 жылы 30 сәуірде Шаукентаева "Рұқсат етілмеген митингке келген  әрбір адамға ұйымдастырушылар, яғни, жоғарыдағы бесінші колонна 50 мен  150 доллар аралығында ақша төлеген" деп айтқан еді. Өткен аптада  "Еуразия" бірінші арнасының" журналистері жер мәселелері бойынша өткен  митингтердің "ақша төлеп жасалғанына дәлелі барын" да хабарлаған.  "Дәлел" ретінде көрсетілген видеода беттері көрсетілмеген адамдардың  бір-біріне доллар беріп жатқаны көрсетілген. - Митингке шыққан адамдарға теледидар арқылы топырақ шашып жатқанына  қынжылам. Шаукентаеваның сөзінше, азаматтар тек жасанды түрде ғана  наразылықтарын көрсете алады екен, - дейді Нұрхан Жұмабеков Азаттық  тілшісіне. Адвокат компаниядан моральдық шығын ретінде 100 мың теңге талап етеді. Абай-ақпарат
